CELEX: 62009TN0447
Language: hu
Date: 2009-11-06 00:00:00
Title: T-447/09. sz. ügy: 2009. november 6-án benyújtott kereset — Centre national de la recherche scientifique kontra Bizottság

30.1.2010   
            
            
               HU
            
            
               Az Európai Unió Hivatalos Lapja
            
            
               C 24/55
            
         2009. november 6-án benyújtott kereset — Centre national de la recherche scientifique kontra Bizottság
   (T-447/09. sz. ügy)
   2010/C 24/98
   Az eljárás nyelve: francia
   
      Felek
   
   
      Felperes: Centre national de la recherche scientifique (Párizs, Franciaország) (képviselő: N. Lenoir ügyvéd)
   
      Alperes: az Európai Közösségek Bizottsága
   
      Kereseti kérelmek
   
   
               —
            
            
               Az Elsőfokú Bíróság semmisítse meg az FP7 239108 ICT — VAMDC/=PF= szerződésből eredő követelésnek a Közösségnek a CNRS-szel szemben a NEMAGENETAG szerződés címén fennálló állítólagos követelésébe való beszámításáról szóló 2009. augusztus 28-i határozatot;
            
         
               —
            
            
               az Elsőfokú Bíróság a Bizottságot kötelezze az eljárás összes költségének viselésére.
            
         
      Jogalapok és fontosabb érvek
   
   A jelen keresettel a Centre national de la recherche scientifique (CNRS) a 2009. augusztus 28-i BUDG/C3 D(2009) 10.5 — 1232 határozatban foglalt beszámítási aktus megsemmisítését kéri, amellyel a Bizottság behajtotta a felperesnek a 6. kutatási és technológiafejlesztési keretprogram egyik projektjére vonatkozó NEMAGENETAG szerződés keretében fizetett összegeket.
   Keresetének alátámasztására a felperes a következőkre alapított három jogalapra hivatkozik:
   
               —
            
            
               a védelemhez való jog megsértése, mivel a Bizottság anélkül hozta meg határozatát, hogy megvizsgálta volna a CNRS végleges ellenőrzési jelentésre adott válaszának minden körülményre kiterjedő elemeit;
            
         
               —
            
            
               olyan téves jogalkalmazás és a tényekkel kapcsolatos nyilvánvaló mérlegelési hibák, amelyek érintik a határozatot, és amelyek következtében a Bizottság egyrészről a támogatható kiadások értékelési kritériumait módosítva kizárt bizonyos költségeket a támogatásból, másrészről pedig tévesen nem vette figyelembe a projekttel kapcsolatban felmerült kiadásokat bizonyító elemeket;
            
         
               —
            
            
               a költségvetési rendelet 73. cikke (1) bekezdésének megsértése, mert először is a vitatott követelés nem tekinthető „nem vitatott, meghatározott összegű és esedékes” követelésnek, mivel komoly vitatás tárgyát képezi, másodszor pedig, mert az egymásba beszámított követelések nem tekinthetők kölcsönösnek, mivel az egyik több, a másik pedig egyetlen személyt illet, és végül a VAMDC szerződés címén járó előfinanszírozás összege a beszámítási aktus elfogadásának időpontjában nem volt esedékes.